**OPIS POSLOVA, PODACI O PLAĆI, SADRŽAJ I NAČIN TESTIRANJA ZA PRIJAM U DRŽVNU SLUŽBU U DIREKCIJU ZA KORIŠTENJE SLUŽBENIH ZRAKOPLOVA**

Javni natječaj raspisan je za radno mjesto:

* Ovlašteni tehničar održavanja zrakoplova

objavljen u Narodnim novinama broj 99/14 od 13.08.2014. godine

**Opis poslova i podaci o plaći**

Opis poslova radnog mjesta:

* U sklopu svojih ovlaštenja kvalitetno i samostalno obavlja radove na održavanju zrakoplova i zrakoplovnoj opremi u skladu sa propisima i važećom tehničkom dokumentacijom za održavanje zrakoplova;
* Ovjerava izvršenje radova održavanja u tehničkim knjigama zrakoplova i izdaje potvrdu o ispravnosti zrakoplova za letenje;
* Prema planu, sudjeluje kao tehničar u pratnji zrakoplova na letu. Između letova provodi radove linijskog održavanja u svrhu osiguranja plovidbenosti zrakoplova;
* Provodi defektaciju i otklanjanje neispravnosti zrakoplova;
* Pokreće nabavu rezervnih dijelova sukladno potrebama održavanja;
* Vrši pregled i prihvat rezervnih dijelova zrakoplova, te otpremu neispravnih dijelova zrakoplova;
* Sudjeluje u poslovima tekućeg održavanja objekata, alata i opreme Direkcije;
* Odgovoran je ispravno rukovanje opremom, alatima i rezervnim dijelovima službenih zrakoplova;
* Zadužen za provođenje mjera sigurnosti prilikom tehničkog održavanja zrakoplova i opreme;
* Odgovoran je za primjenu i provedbu sustava kvalitete i sigurnosti u svom djelokrugu;
* Obavlja i druge stručne zadaće dobivene od ravnatelja Direkcije, voditelja Odjela ili Koordinatora održavanja.
* U svom radu odgovoran je koordinatoru održavanja i voditelju odjela održavanja zrakoplova i kontinuirane plovidbenosti.

Podaci o plaći

Iznos plaće za radno mjesto ovlašteni tehničar održavanja zrakoplova određen je Uredbom o izmjeni i dopuni Uredbe o nazivima radnih mjesta i koeficijentima složenosti poslova u državnoj službi (“Narodne novine”, 96/13), i Odlukom Vlade Republike Hrvatske o visini letačkog dodatka i dodataka za odgovornost za dužnosnika i službenike Direkcije za korištenje službenih zrakoplova od 17. listopada 2002. godine.

**Provjera znanja, sposobnosti i vještina**

Za kandidate/kinje koji/e su podnijeli pravovremenu i urednu prijavu i koji ispunjavaju formalne uvjete iz javnog natječaja provest će se testiranje radi provjere znanja, sposobnosti i vještina potrebnih za obavljanje poslova radnog mjesta za koje su podnijeli prijavu.

Smatra se da je kandidat/kinja koji/a nije pristupio/la testiranju povukao/la prijavu na javni natječaj i više se ne smatra kandidatom/kinjom.

Testiranje se sastoji od pisane provjere znanja, sposobnosti i vještina i razgovora s kandidatima/kinjama.

**Područja testiranja:**

1. Poznavanje osnova ustavnog ustrojstva Republike Hrvatske
2. Poznavanje engleskog jezika
3. Poznavanje rada na računalu.

**Pravni izvori za pripremanje kandidata za testiranje**

1. Ustav Republike Hrvatske („Narodne novine“ broj 56/90, 135/97, 8/98, 113/00, 124/00, 28/01, 41/01, 55/01, 76/10, 85/10 i 5/14)

Testiranje poznavanja engleskog jezika sastojat će se od pismeog, slušnog i usmenog djela.

Testiranje poznavanja rada na računalu sastojat će se od provjere poznavanja rada u MS Wordu, MS Excelu, MS Powerpointu i Internet (pismeno i praktično).

Pravila testiranja

1. Po dolasku na provjeru znanja od kandidata/kinja biti će zatraženo predočavanje odgovarajuće identifikacijske isprave radi utvrđivanja identiteta. Kandidati/kinje koji/e ne mogu dokazati identitet, kao i osobe za koje se utvrdi da nisu podnijele prijavu na javni natječaj za radno mjesto za koje se obavlja testiranje, ne mogu pristupiti testiranju.
2. Za svaki dio provjere znanja, sposobnosti i vještina kandidatima/kinjama se dodjeljuje od 0 do 10 bodova. Smatra se da su kandidati/kinje zadovoljili/e na testiranju ako su za svaki dio provedene provjere znanja, sposobnosti i vještina dobio/le najmanje 5 bodova.
3. Za vrijeme provjere znanja i sposobnosti nije dopušteno: koristiti se bilo kakvom literaturom odnosno bilješkama, koristiti mobitel ili bilo kakva druga komunikacijska sredstva, napuštati prostoriju u kojoj se provjera odvija bez odobrenja osobe koja provodi testiranje, razgovarati s ostalim kandidatima/kinjama niti na drugi način remetiti koncentraciju kandidata/kinja.
4. S kandidatima/kinjama koji/e su zadovoljili/e na testiranju bit će održan razgovor (intervju). Komisijom u razgovoru s kandidatima/kinjama utvrđuje njihove interese, profesionalne ciljeve i motivaciju za rad u državnoj službi. Komisija utvrđuje i stečeno radno iskustvo u struci te rezultate koji su kandidati ostvarili u svom dosadašnjem radu. Rezultati intervjua vrednuju se bodovima od 0 do 10, a smatra se da je kandidat zadovoljio na intervjuu ako je dobio najmanje 5 bodova.
5. Nakon provedenog intervjua Komisija utvrđuje rang listu kandidata/kinja prema ukupnom broju bodova ostvarenih na provjeri znanja, sposobnosti i vještina i intervjua. Na rang listi navode se samo kandidati/kinje koji/e su zadovoljili na provjeri znanja, sposobnosti i vještina i intervjuu.
6. Svi kandidati prijavljeni na javni natječaj imaju pravo uvida u dokumentaciju koja se odnosi na javni natječaj.